หนี้บัตรเครดิต
อายุเท่าไรดี ถึงจะมี &#8220;บัตรเครดิต&#8221; ได้ วัยรุ่นคิดว่ามี &#8220;บัตรเครคิต&#8221; แล้วเท่! รูดปรื๊ดรูดปรื๊ดอยากได้อะไรก็รูดบัตรซื้อ แต่ก็มีกฎหมายระบุไว้ว่าอายุ 20 ปีขึ้นไปจึงจะสามารถมีบัตรเครดิตได้ เพราะอายุ 20 ปีขึ้นไปก็ถือว่าเป็นบุคคลที่บรรลุนิติภาวะแล้ว สามารถตัดสินใจได้อย่างมีเหตุผล
1 ก.ค. 2559

อายุเท่าไรดี ถึงจะมี “บัตรเครดิต” ได้ วัยรุ่นคิดว่ามี “บัตรเครคิต” แล้วเท่! รูดปรื๊ดรูดปรื๊ดอยากได้อะไรก็รูดบัตรซื้อ แต่ก็มีกฎหมายระบุไว้ว่าอายุ 20 ปีขึ้นไปจึงจะสามารถมีบัตรเครดิตได้ เพราะอายุ 20 ปีขึ้นไปก็ถือว่าเป็นบุคคลที่บรรลุนิติภาวะแล้ว สามารถตัดสินใจได้อย่างมีเหตุผล
แต่กฎหมายเปิดช่องให้เด็กอายุตั้งแต่ 15 ปี สามารถทำ “บัตรเสริม” ได้ จากบัตรเครดิตหลักของผู้ปกครอง หรือพี่น้องนามสกุลเดียวกันนั่นเอง ซึ่งผู้ปกครองหรือเจ้าของบัตรหลักจะต้องยินยอมรับผิดชอบภาระหนี้สินทั้งหมด หากบัตรเสริมใช้จ่ายเกินตัวและไม่ชำระหนี้    
มีคำถามว่าอายุเท่าใดถึงจะทำบัตรเครดิตได้ ก็ต้องถามว่าคุณมีความสามารถชำระหนี้ มีวินัยทางการเงินหรือมีความรับผิดชอบไหม เพราะบัตรเครดิตนั้นหมายถึงการยืมเงินในอนาคตมาใช้จ่ายก่อน ซึ่งก็มีข้อดีที่จะเป็นแหล่งเงินฉุกเฉิน หรือช่วยผ่อนชำระการจ่ายเงินก้อน แต่ยิ่งเห็นข้อมูลของเครดิตบูโร พบว่า กลุ่มเจนวาย (อายุ 14-34 ปี) ครองแชมป์มีหนี้เอ็นพีแอลสูงสุดติดต่อกันมา 4 ปีแล้ว งานนี้ก็ต้องคิดหนักกันหน่อย เพราะไม่ใช่ “อายุน้อยร้อยล้าน” แต่เป็น “อายุน้อยหนี้เยอะ” แทน